අධිකරණය හරහා පළාත් පරිවාස දෙපාර්තමේන්තුවේ රැකවරණය ලබන දැරියෝ තුරුණු වියට එළඹෙන තුරු පුනරුත්ථාපනයටත්, අධ්‍යාපනයටත්, වෘත්තීයක් සඳහාත් යොමු වෙති.මවුපියන් අහිමිව විවිධ තාඩන පීඩන විඳ සමාජ අසාධාරණකම් හමුවේ මහනුවරින් තඹුත්තේගම ප්‍රදේශයට පලා ආ මායා දමයන්ති නම් ළදැරිය අධිකරණය හරහා පරිවාස භාරයට පත් වූයේ ඇගේ පෙර වාසනාවකට ය.මවුපියන්ගෙන් ලැබිය යුතු සෑම යුතුකමක් හා වගකීමක් පරිවාස දෙපාර්තමේන්තු පාලිකාවන් ඇතුළු සෑම දෙනාගෙන්ම ලද ඇය මැහුම් ගෙතුම් ගේ දොරවැඩ සෑම දෙයකටම හපනියන් වූවාය.